Στίβεν Τζέραρντ

Πρώτα βήματα

Ο Τζέραρντ γεννήθηκε στις 30 Μαΐου του 1980 στο Γουίστον του Μερσεϊσάιντ. Ξεκίνησε να παίζει ποδόσφαιρο στους Γουίστον Τζούνιορς (Whiston Juniors), όπου σκάουτερ της Λίβερπουλ τον είδαν για πρώτη φορά. Πήγε στην ακαδημία της Λίβερπουλ όταν ήταν 9 ετών. Στα 14 δοκιμάστηκε σε αρκετές ομάδες, μεταξύ των οποίων και η Μάντσεστερ Γιουνάιτεντ. Ο ίδιος δήλωσε στην αυτοβιογραφία του το 2006 ότι αυτό έγινε "για να πιέσουν τη Λίβερπουλ να του δώσει συμβόλαιο" (όχι επαγγελματικό). Το πρώτο του επαγγελματικό συμβόλαιο το υπέγραψε στις 5 Νοεμβρίου του 1997.

Λίβερπουλ

Ο Τζέραρντ έκανε το ντεμπούτο το με την πρώτη ομάδα στις 29 Νοεμβρίου 1998. Πέρασε στον αγώνα ως αλλαγή. Ο πρώτος του ευρωπαϊκός αγώνας ήταν σε αγώνα του κυπέλλου ΟΥΕΦΑ εναντίον της Θέλτα. Συνολικά αγωνίστηκε σε 13 αγώνες, ως αλλαγή του τραυματισμένου τότε Τζέιμι Ρεντναπ.
Στην περίοδο 1999-2000 ήταν παρτενέρ του Ρέντναπ στο κέντρο. Στον αγώνα με την Έβερτον ξεκίνησε ως αλλαγή και στη διάρκεια τού αγώνα αντικατέστησε τον Ρόμπι Φάουλερ. Όμως, λίγο αργότερα, πήρε την πρώτη κόκκινη κάρτα της καριέρας του για ένα σκληρό φάουλ πάνω στον Κέβιν Κάμπελ. Στην ίδια σεζόν, ο Τζέραρντ σκόραρε το πρώτο του γκολ εναντίον της Σέφιλντ Γουενσντέι (Sheffield Wednesday), στη νίκη της Λίβερπουλ με 4-1. Αργότερα, ξεκίνησε να υποφέρει από πόνους στην πλάτη και η διάγνωση είπε ότι ήταν αποτέλεσμα ταχύτερης απ' το κανονικό ανάπτυξης και ταυτόχρονα κόπωσης. Για να αντιμετωπιστεί το πρόβλημα, χρειάστηκαν 4 ξεχωριστές επεμβάσεις. 
Στην περίοδο 2000-2001, ο Τζέραρντ αγωνίστηκε ως βασικός σε 50 αγώνες και μάλιστα, σε ηλικία μόλις 20 ετών. Σκόραρε 10 φορές και κέρδισε με τη Λίβερπουλ το Πρωτάθλημα Αγγλίας,το Λιγκ Καπ εκείνης της περιόδου, το κύπελλο Αγγλίας, αλλά και το κύπελλο ΟΥΕΦΑ στον αλησμόνητο τελικό με την Ντεπορτίβο Αλαβές, στον οποίο και σκόραρε. Τον Οκτώβριο του 2003, πήρε το περιβραχιόνιο του αρχηγού από τον Σάμι Χύπια. Αυτό έγινε, διότι ο τότε προπονητής της ομάδας Ζεράρ Ουγιέ είχε διακρίνει στον Τζέραρντ σημάδια ενός γνήσιου και μεγάλου ηγέτη, απλά χρειαζόταν να ωριμάσει λίγο περισσότερο. Παράλληλα, ο Στίβεν υπέγραψε νέο τετραετές συμβόλαιο, με το οποίο οι εβδομαδιαίες αμοιβές του θα ήταν της τάξεως των 60.000 λιρών.
Μετά τη σεζόν 2003-2004, ο Ουγιέ παραιτήθηκε καθώς η ομάδα δεν κέρδισε εκείνη την περίοδο κάποιο τρόπαιο. Ο Τζέραντ είχε αρχίσει να διαπραγματεύεται για πιθανή μετακίνηση στην Τσέλσι. Όπως είχε δηλώσει ο ίδιος, δεν ήταν ικανοποιημένος και χαρούμενος με την πρόοδο της ομάδας κι επίσης, για πρώτη φορά στην καριέρα του σκέφτηκε να κάνει το βήμα παραπάνω και να μετακομίσει στο Στάμφορντ Μπριτζ. Στο τέλος όμως, η καρδιά του γνήσιου ηγέτη της Λίβερπουλ μίλησε. Κι έτσι, ο Τζέραρντ απέρριψε πρόταση 20 εκατομμυρίων λιρών για να παραμείνει στο Άνφιλντ και να βοηθήσει την ομάδα του να κερδίσει τρόπαια, κάτω από την επίβλεψη του νέου προπονητή, Ράφα Μπενίτεθ. 
Τον Σεπτέμβριο του 2004, ο Τζέραντ τραυματίστηκε στον αγώνα πρωταθλήματος εναντίον της Μάντσεστερ Γιουνάιτεντ κι αυτό τον κράτησε μακριά από τα γήπεδα μέχρι το τέλος Νοεμβρίου. Η επιστροφή του σημαδεύτηκε μ' ένα από τα πιο όμορφα και συνάμα σημαντικά, γκολ της καριέρας του. Το πέτυχε λίγο πριν το τέλος του αγώνα με τον Ολυμπιακό στο Άνφιλντ. Η Λίβερπουλ χρειάζονταν προβάδισμα με 2 γκολ διαφορά και το σκορ ήταν 2-1 υπέρ της. Τότε, η μπάλα του στρώθηκε κι ο Τζέραρντ έριξε έναν δεξί κεραυνό που καρφώθηκε στην αριστερή γωνία του Νικοπολίδη. Το γκολ αυτό το πανηγύρισε δεόντως, όπως και περίπου 46.000 οπαδοί της Λίβερπουλ μέσα στο γήπεδο, αλλά κι εκατοντάδες εκατομμύρια έξω απ' αυτό. Ο Τζέραρντ, τότε, ίσως έδειξε για πρώτη φορά την ηγετική του πλευρά, τη μοναδική ηγετική του φυσιογνωμία. Ο ίδιος αργότερα δήλωσε ότι είναι ίσως το καλύτερο και πιο σημαντικό τέρμα της καριέρας του μέχρι σήμερα, σε ερώτηση για να δικαιολογήσει τον πανηγυρισμό του. Παρ' όλ' αυτά, στον τελικό του Λιγκ Καπ στις 27 Φεβρουαρίου του 2005, ο Τζέραρντ πέτυχε αυτογκόλ, το οποίο εν τέλει κρίθηκε καταλυτικό για την ήττα με 3-2 από την Τσέλσι. Η μεγαλύτερη στιγμή εκείνης της χρονιάς, αλλά και της καριέρας του, είναι αναμφίβολα ο τελικός του Τσάμπιονς Λιγκ με τη Μίλαν στην Κωνσταντινούπολη, στις 25 Μαΐου 2005. Στο πρώτο ημίχρονο οι Μιλανέζοι κυριάρχησαν και οι παίχτες οδηγήθηκαν στα αποδυτήρια όσο το σκορ ήταν 3-0. Στο δεύτερο ημίχρονο, όμως, το σκηνικό άλλαξε ριζικά. Την αρχή έκανε ο Στίβεν, μιας και στο 54' μετά από γλυκιά σέντρα του Ρίισε, έκανε την κεφαλιά και μείωσε το σκορ σε 3-1. Μετά από 4 λεπτά, ο Σμίτσερ έκανε το 3-2. Και στο 60', ο Τζέραρντ κέρδισε το πέναλτι από τον Γκατούζο, το οποίο μετέτρεψε σε γκολ ο Αλόνσο με δεύτερη προσπάθεια. Στην παράταση, ο Μπενίτεθ έβαλε τον Τζέραρντ λίμπερο αλλά και δεξί μπακ κι αυτός απέδειξε γιατί θεωρείται τόσο μεγάλος ποδοσφαιριστής. Δεν του ξέφυγε τίποτα κι έτσι ο αγώνας οδηγήθηκε στα πέναλτι. Δε χρειάστηκε να εκτελέσει πέναλτι και αυτός για να κατακτήσει η Λίβερπουλ το τρόπαιο, όμως ήταν επιλεγμένος για το πέμπτο πέναλτι της ομάδας του. Αυτό σε περίπτωση που χρειαζόταν να εκτελέσει. Ο Τζέραρντ δήλωσε ότι παρά το τεράστιο άγχος που είχε, θα σκόραρε στο πέναλτι. Αναδείχτηκε, όπως ήταν φυσικό εξάλλου, πολυτιμότερος παίχτης του αγώνα και στη συνέχεια ως ο καλύτερος παίχτης της χρονιάς από την ΟΥΕΦΑ.
Λίγο καιρό μετά τον τελικό, ο Τζέραρντ είπε "μα πώς μπορώ να φύγω από το σύλλογο μετά από μια βραδιά σαν κι αυτή?". Στις 5 Ιουλίου 2005, η Λίβερπουλ αρνήθηκε ακόμη μια μεγάλη προσφορά από την Τσέλσι. Πιο συγκεκριμένα, ο Τζέραρντ αρνήθηκε προσφορά που προέβλεπε να παίρνει κάθε εβδομάδα 100.000 λίρες. Ο Ρικ Πάρυ, όμως, δεν είχε πληροφορηθεί σωστά και δήλωσε "Πρέπει να συνεχίσουμε τη δουλειά. Κάναμε ό,τι καλύτερο μπορούσαμε, αλλά μοιάζει ότι θέλει πολύ να πάει εκεί και μοιάζει πλέον οριστικό". Την αμέσως επόμενη μέρα, ο Τζέραρντ υπέγραψε νέο τετραετές συμβόλαιο με το σύλλογο κι ο Πάρυ έριξε το φταίξιμο για τη λάθος συνεννόηση στην έλλειψη επικοινωνίας μεταξύ των δύο πλευρών. 
Ο Τζέραρντ σκόραρε 23 γκολ την περίοδο 2005-2006 σε 53 εμφανίσεις. Πήρε το βραβείο του παίχτη της χρονιάς, που απονέμουν οι ίδιοι οι ποδοσφαιριστές κατά την κρίση τους. Έτσι έγινε ο πρώτος παίχτης της Λίβερπουλ που κέρδισε αυτό το βραβείο, μετά τον Τζον Μπαρνς το 1988. Στον τελικό του Λιγκ Καπ με τη Γουέστ Χαμ σκόραρε 2 φορές. Το ένα από τα γκολ του έστειλε τον αγώνα στην παράταση και αφού τέλειωσε κι αυτή ισόπαλη, ο αγώνας οδηγήθηκε στη διαδικασία των πέναλτι. Με λίγα λόγια, η Λίβερπουλ κέρδισε δεύτερο συνεχόμενο μεγάλο τρόπαιο στα πέναλτι. Αυτά τα γκολ τον έκαναν τον μόνο παίχτη που σκόραρε και στους 4 μεγάλους τελικούς που μπορεί να συμμετέχει κάποιος Βρετανός ποδοσφαιριστής. Την περίοδο 2006-2007, στους ημιτελικούς με την Τσέλσι στο Τσάμπιονς Λιγκ, έδωσε μια ασίστ και σκόραρε ένα πέναλτι με αποτέλεσμα η Λίβερπουλ να περάσει στον δεύτερό ευρωπαϊκό τελικό της μέσα σε 3 μόλις χρόνια. Αντίπαλος και πάλι ήταν η Μίλαν. Η Λίβερπουλ αυτή τη φορά, όμως, υποκλίθηκε στην τεράστια Μίλαν και στην κλάση του Βραζιλιάνου σούπερ σταρ Κακά κι έχασε με 2-1. Όμως, η παρουσία στον τελικό δεν παύει ν' αποτελεί μια πραγματικά μεγάλη διάκριση. Αξιοσημείωτο το γεγονός ότι αυτή η πραγματική γιορτή του ποδοσφαίρου έγινε στην Αθήνα και ο τελικός πραγματοποιήθηκε στο Ο.Α.Κ.Α. 
Τον Αύγουστο του 2007 τραυματίστηκε στον προκριματικό για το Τσάμπιονς Λιγκ με την Τουλούζ. Όμως, επέστρεψε 4 μέρες αργότερα για να αγωνιστεί σε όλον τον αγώνα με την Τσέλσι, που έληξε 1-1. Η 400η συμμετοχή του σε επίσημο αγώνα της Λίβερπουλ έγινε σε αγώνα πρωταθλήματος με την Άρσεναλ, στον οποίο ο Στίβεν σκόραρε κι ένα πανέμορφο γκολ. Το μήνα Νοέμβριο σκόραρε σε όλους τους αγώνες (διαφόρων διοργανώσεων) που αγωνίστηκε εκτός από έναν. Μετά το γκολ του με τη Μαρσέιγ, έγινε ο πρώτος παίχτης μετά τον Τζον Αλντράιτζ που σκόραρε σε 7 συνεχόμενους αγώνες της Λίβερπουλ σε όλες τις διοργανώσεις.
Στις 13 Απριλίου του 2008 έπαιξε για 300η φορά στο αγγλικό πρωτάθλημα εναντίον της Μπλάκμπερν. Σκόραρε το πρώτο γκολ και τέλειωσε τη σεζόν με 22 γκολ. Ήταν και πάλι υποψήφιος για το βραβείο που δίνουν οι ποδοσφαιριστές στον καλύτερο, αυτή τη φορά μαζί με τον συμπαίχτη του Φερνάντο Τόρρες. Μπήκε στον κορυφαία ενδεκάδα για πέμπτη συνεχόμενη φορά και για έκτη φορά στην καριέρα του. 
Το φθινόπωρο του 2008, πέτυχε το 100ο του γκολ με την Αϊνχόφεν στο Άνφιλντ, για αγώνα του Τσάμπιονς Λιγκ, στη νίκη της Λίβερπουλ με σκορ 3-1.
Την περίοδο 2008-2009 ο Τζέραρντ είχε μία πολύ καλή χρονιά, ίσως την καλύτερή του, όμως ταλαιπωρήθηκε και από ένα πρόβλημα στη βουβωνική χώρα που τον κράτησε έξω από σημαντικά παιχνίδια, όπως ο αγώνας με τη Γιουνάιτεντ για το πρωτάθλημα στο Άνφιλντ και με τη Ρεάλ για τους "16" του Τσάμπιονς Λιγκ στο Μπερναμπέου. Ο Τζέραρντ σημείωσε 24 γκολ σε όλες τις διοργανώσεις που αγωνίστηκε με τη φανέλα της Λίβερπουλ, σπάζοντας το προηγούμενο ρεκόρ του κατά ένα γκολ. Η Λίβερπουλ μετά από χρόνια ήταν τόσο κοντά στην κατάκτηση του πρωταθλήματος, ενώ έκανε και ρεκόρ συλλογής πόντων στο πρωτάθλημα (από τότε που ξεκίνησε η Πρέμιερ Λιγκ). Ο Τζέραρντ ήταν αυτός που οδήγησε τη Λίβερπουλ στη φάση των "16" του Τσάμπιονς Λιγκ καθώς πέτυχε 5 γκολ στη φάση των ομίλων. Στον επαναληπτικό με τη Ρεάλ Μαδρίτης στο Άνφιλντ σκόραρε δύο φορές στο επιβλητικό 4-0 της Λίβερπουλ. Στους "8" αγωνίστηκε μόνο στον πρώτο αγώνα με την Τσέλσι, όπου ήταν πολύ κακός καθώς προέρχονταν από τραυματισμό. Στο πρωτάθλημα, σκόραρε και στο αξέχαστο 1-4 της Λίβερπουλ στο Ολντ Τράφορντ επί της Μάντσεστερ Γιουνάιτεντ. Η χρονιά του ήταν ιδιαίτερη καλή και ίσως η καλύτερη που έχει κάνει ποτέ. Όμως, οι δικές του απουσίες κι αυτές του άλλου μεγάλου αστεριού της ομάδας, Φερνάντο Τόρρες, υποχρέωσαν τη Λίβερπουλ να μείνει χωρίς τίτλους για τη χρονιά αυτή. Ο ίδιος δήλωσε πως πλέον χτίζεται κάτι πραγματικά μεγάλο στο Άνφιλντ και πως την επόμενη χρονιά ο τίτλος θα βρίσκεται εκεί.
Οι περίοδος 2009-2010 και 2010-2011 δε στέφθηκαν από επιτυχίες για την ομάδα του Μερσεϊσάιντ, ενώ ο Τζέραρντ στάθηκε άτυχος αρκετές φορές, καθώς υπέφερε από τραυματισμούς. Τον Μάρτιο του 2011 αγωνίστηκε στο νικηφόρο ντέρμπι (3-1) κόντρα στη Γιουνάιτεντ, όμως έπειτα αναγκάστηκε να μείνει εκτός αγωνιστικών χώρων για μεγάλο διάστημα. Τα σημαντικότερα γεγονότα σ' αυτή τη διετία για τη Λίβερπουλ ήταν η πρόσληψη του Κένυ Νταλγκλίς στο πόστο του προπονητή, καθώς και η μεταγραφή του Φερνάντο Τόρρες στην Τσέλσι, το χειμώνα του 2011. Ο Τζέραρντ επέστρεψε στους αγώνες στις 15 Οκτωβρίου του 2011, για ν' αγωνιστεί και πάλι κόντρα στην Μάντσεστερ Γιουνάιτεντ, στο ντέρμπι του Άνφιλντ. Το ματς έληξε 1-1, με τον Τζέραρντ να σημειώνει ένα ακόμη εξαιρετικό γκολ, με εκτέλεση φάουλ, ανοίγοντας το σκορ για τη Λίβερπουλ, που, όμως, ισοφαρίστηκε περίπου δέκα λεπτά πριν τη λήξη του αγώνα. Παρά τις πολλές ευκαιρίες που δημιούργησε στο χρόνο που απέμενε, δεν κατάφερε να σκοράρει, μένοντας, έτσι, στο "Χ" με τους "μπέμπηδες".
Στις 18 Αυγούστου του 2012, ο Τζέραρντ έπαιξε τον 250ο αγώνα του ως αρχηγός της Λίβερπουλ. Ο ίδιος σημείωσε το πρώτο γκολ του στην Premier League της σεζόν στις 23 Σεπτεμβρίου, ανοίγοντας το σκορ στην ήττα με 2-1 από την Μάντσεστερ Γιουνάιτεντ.
Στις 15 Ιουλίου 2013, Gerrard υπέγραψε την επέκταση του συμβολαίου με την Λίβερπουλ. Στις 3 Αυγούστου 2013, η Λίβερπουλ έπαιξε με τον Ολυμπιακό, εναντίον του οποίου ο Gerrard σκόραρε αναμφισβήτητα το πιο διάσημο γκολ του, στο Anfield για φιλανθρωπικούς σκοπούς άντλησης κεφαλαίων στον αγώνα προς τιμήν του. Η Λίβερπουλ κέρδισε τον αγώνα με 2-0, σε ένα παιχνίδι όπου παίκτες από το παρελθόν, όπως οι Jamie Carragher και Robbie Fowler έκανε εμφανίσεις.  Στις 16 Σεπτεμβρίου,ο Gerrard φόρεσε την φανέλα της Λίβερπουλ για την 400η φορά σε μια ισοπαλία 2-2 στο Σουόνσι. Στις 5 Οκτωβρίου, ο Gerrard σκόραρε στο 3-1 επί της Κρίσταλ Πάλας, και να γίνει ο πρώτος ποτέ παίκτης της Λίβερπουλ που σκοράρει σε 15 διαδοχικά πρωταθλήματα, ξεπερνώντας το ρεκόρ του Billy Liddell. Επίσης, τον Οκτώβριο του 2013, ο Gerrard έγινε ο μακροβιότερος αρχηγός της Λίβερπουλ, 10 χρόνια μετά το διορισμό του από τον Gerard Houllier, σπάζοντας το προηγούμενο ρεκόρ που κατείχε ο Alex Raisbeck, ο οποίος ήταν αρχηγός από το 1899 έως το 1909. Στις 19 Οκτωβρίου του 2013, ο Gerrard σκόραρε το 100ο του γκολ στην Premier League, με πέναλτι κατά της Νιούκαστλ στην ισοπαλία με 2-2. 
Στις 16 Μαρτίου 2014, ο Gerrard σκόραρε δύο πέναλτι και έχασε ένα στην νίκη με 3-0 της Liverpool επί της Manchester United στο Old Trafford. Στις 6 Απριλίου, σκόραρε άλλα δύο πέναλτι, όταν η  Λίβερπουλ νίκησε την Γουέστ Χαμ 2-1 για να πάει στην πρώτη θέση του πίνακα της Premier League με πέντε αγώνες για το φινάλε. Αυτά τα γκολ τον έφεραν πάνω από τον Kenny Dalglish ως τον έκτο κορυφαίο σκόρερ της Λίβερπουλ όλων των εποχών. 
Στις 27 Απριλίου, ο Gerrard είχε εμπλακεί σε αυτό που αργότερα χαρακτηρίστηκε  ως η καθοριστική στιγμή της σεζόν 2013-14 στην Premier League, όπου η Λίβερπουλ θα τερματίσει τελικά δεύτερη. Η Λίβερπουλ αντιμετώπιζε την Τσέλσι τρία παιχνίδια πριν το τέλος σεζόν. Ο Gerrard γλίστρησε με αποτέλεσμα ο Demba Ba να τον προσπεράσει και να σκοράρει το νικητήριο γκολ για την Τσέλσι, το οποίο σήμανε ότι οι ελπίδες τίτλου της Λίβερπουλ δεν ήταν πλέον στα χέρια τους. Ο Gerrard τελείωσε τη σεζόν με 13 γκολ και ήταν ο παίκτης με τις περισσότερες ασίστ του πρωταθλήματος με 13. Ο Τζέραρντ ήταν επίσης υποψήφιος για την PFA Παίκτης της Χρονιάς εκείνο το έτος, ενώ κέρδισε το βραβείο το 2014 ως Liverpool Echo Αθλητική Προσωπικότητα.Ο Gerrard θα αναφέρθηκε αργότερα σε αυτή την περίοδο ως «οι χειρότεροι τρεις μήνες της ζωή μου».
Τον Οκτώβριο του 2014, ο Gerrard απέκλεισε την απόσυρσή του στο τέλος της σεζόν 2014-15 και είπε ότι θα μπορούσε να ενταχθεί σε άλλη ομάδα αν δεν του προσφερθεί νέο συμβόλαιο στο Λίβερπουλ. 
Την 1η Ιανουαρίου 2015, ο Gerrard ανακοίνωσε ότι θα αφήσει την Λίβερπουλ στο τέλος της σεζόν και δήλωσε ότι  υπέγραψε νέο συμβόλαιο που είχε προσφερθεί, αλλά είπε ότι ο σύλλογος δεν είχε κάνει καμία προσφορά μέχρι το Νοέμβριο. Μέχρι εκείνη τη στιγμή ο Μπρένταν Ρότζερς, είχε μιλήσει μαζί του για τη διαχείριση του χρόνου παιχνιδιού του καθώς είχε μείνει έξω από την αρχική ενδεκάδα στον αγώνα κόντρα στην Ρεάλ Μαδρίτης στο Champions League, συμβάλλοντας στην απόφασή του να φύγει από την Λίβερπουλ. 
Στις 6, Ιανουαρίου, 2015 ο Gerrard σκόραρε δύο γκολ στον 3ο γύρο του FA Cup 2014-15 σε μια νίκη 2-1 κόντρα στην A.F.C. Wimbledon. Αυτό ακολούθησε μια άλλη απόδοση δύο γκολ στο προηγούμενο ματς εναντίον Leicester, την πρώτη φορά που σκόραρε δύο ή περισσότερα τέρματα σε συνεχόμενα παιχνίδια από τον Ιούλιο του 2005. Στις 4 Φεβρουαρίου 2015, έκανε την 700η εμφάνισή του για το Λίβερπουλ, στον αγώνα για το FA Cup απέναντι στην Μπόλτον.
Στις 22 Μαρτίου,ο Gerrard αποβλήθηκε 38 δευτερόλεπτα αφότου πέρασε ως αλλαγή στο δεύτερο ημίχρονο στον αγώνα εναντίον της Manchester United. Ο Gerrard έκανε την 500η εμφάνισή του στο πρωτάθλημα για την Λίβερπουλ σε μια λευκή ισοπαλία εναντίον της Γουέστ Μπρομ στις 25 Απριλίου και έγινε μόνο ο τρίτος παίκτης στην ιστορία που πετυχαίνει 500 ή περισσότερες εμφανίσεις στην Premier League για ένα σύλλογο, μετά Ράιαν Γκιγκς και τον πρώην συμπαίκτη του Jamie Carragher. Η τελική εμφάνισή του για την Λίβερπουλ στο Άνφιλντ ήταν στις 16 Μαΐου κατά της Crystal Palace σε μια ήττα με 1-3. Η τελική εμφάνισή του για τον σύλλογο ήταν οκτώ ημέρες αργότερα στην ήττα με 6-1 στο Stoke αν και σκόραρε στο παιχνίδι.

Λος Άντζελες Γκάλαξι

Στις 7 Ιανουαρίου 2015, οι LA Galaxy του Major League Soccer ανακοίνωσαν την υπογραφή του Gerrard με συμβόλαιο 18 μηνών, σύμφωνα με πληροφορίες αξίας 9.000.000 $. Ερχεται στην ομάδα τον Ιούλιο, μετά το τέλος της σεζόν 2014-15 Premier League.
Στις 11 Ιουλίου, ο Gerrard έκανε το ντεμπούτο του για την ομάδα σε ένα φιλικό αγώνα εναντίον της Κλαμπ Αμέρικα και έπαιξε τα πρώτα 45 λεπτά του αγώνα στον οποίο οι Galaxy κέρδισαν 2-1. Τρεις ημέρες αργότερα, ο Gerrard έκανε το ανταγωνιστικό ντεμπούτο του για LA, παίρνοντας την θέση του Ignacio Maganto σε μια ήττα 1-0 από την Ρεάλ Σολτ Λέικ για τα προημιτελικά του Open Cup. Έκανε το ντεμπούτο του στο MLS, στις 17 Ιουλίου, σκοράροντας μια φορά, ενώ έδωσε την ασίστ για το γκολ του χατ-τρικ από τον πρώην συμπαίκτη του στην Λίβερπουλ, Robbie Keane. Αυτόν το μήνα, ο Τζέραρντ ήταν ένας από τους 22 παίκτες που βρέθηκε στο MLS All-Star Game 2015 ρόστερ. Έκανε 13 εμφανίσεις σε όλη την κανονική περίοδο, πετυχαίνοντας ένα ακόμα γκολ, στην νίκη 3-2 της ομάδας του επί της FC Dallas στις 27 Σεπτεμβρίου. Οι Galaxy είχαν αποκλειστεί από το 2015 MLS Cup πλέι-οφ από το Σιάτλ FC, και ο Gerrard ανακοίνωσε ότι μπορεί να συνταξιοδοτηθεί το 2016, λέγοντας ότι βρήκε αναπάντεχη δυσκολία στα μακρινά ταξίδια στις Ηνωμένες Πολιτείες, καθώς το ποικίλο υψόμετρο και στις καιρικές συνθήκες σε όλη η χώρα. 
Ο Gerrard έπαιξε το τελευταίο παιχνίδι του για το Galaxy στις 6 Νοεμβρίου 2016 στην ήττα στα πέναλτι για το MLS Cup πλέι-οφ απέναντι στο Κολοράντο Ράπιντς. Ο Gerrard ι άνοιξε το σκορ στα πέναλτι για το Λος Άντζελες, αλλά ο σύλλογος αποκλείστηκε αφού οι Giovanni dos Santos και Ashley Cole δεν κατάφερε να σκοράρουν.  Εννέα ημέρες αργότερα, ο ίδιος δήλωσε ότι θα έφευγε  μετά τη λήξη του συμβολαίου του. Ο Gerrard ανακοίνωσε την αποχώρησή του από το επαγγελματικό ποδόσφαιρο, στις 24 Νοεμβρίου, στην ηλικία των 36.

Εθνική Ομάδα

Ο Τζέραρντ έκανε το ντεμπούτο του με την εθνική ομάδα το 2000. Έχει αγωνιστεί στην τελική φάση του Ευρωπαϊκού Πρωταθλήματος (Euro) 2000 και 2004 ενώ έχει αγωνιστεί στην τελική φάση του Παγκοσμίου Κυπέλλου το 2006 στη Γερμανία, όπου ήταν και πρώτος σκόρερ της Αγγλίας, στην τελική φάση του Παγκοσμίου Κυπέλλου το 2010 στα γήπεδα της Νοτίου Αφρικής, καθώς και στην τελική φάση του Παγκοσμίου Κυπέλλου το 2014 στα γήπεδα της Βραζιλίας που ήταν και το τελευταίο του καθώς αποσύρθηκε από την εθνική ομάδα της χώρας του έχοντας 114 συμμετοχές και 21 γκολ.

Προπονητής

Τον Απρίλιο του 2017 ο Τζέραρντ, ανακοινώθηκε ως προπονητής του τμήματος Κ-18 της Λίβερπουλ.
Ένα χρόνο μετά, τον Απρίλιο του 2018, συμφώνησε με την ομάδα των Ρέιντζερς, ως πρώτος προπονητής.

Προσωπική ζωή

Ο  Στίβεν Τζέραρντ παντρεύτηκε με τη δημοσιογράφο μόδας Άλεξ Κούραν στις 16 Ιουνίου 2007, με την οποία απέκτησαν τρία παιδιά. Την ίδια μέρα έγιναν και οι γάμοι των Γκάρυ Νέβιλ και Μάικλ Κάρικ.